Elevul din Târgu Mureș care și-a bătut diriginta până a băgat-o în spital a fost exmatriculat
Data publicării:
Elevul de clasa a opta din Târgu Mureș care și-a bătut crunt diriginta pe holurile școlii a fost exmatriculat. Acesta se poate reînscrie în următorul an, însă la o altă școală.
Băiatul de 15 ani, care fusese sancționat de mai multe ori pentru comportament nepotrivit, a luat-o la bătaie pe profesoară de supărare că fusese sancționat în urma altui scandal pe care l-a făcut în școală.
Adolescentul a amenințat-o inclusiv cu moartea pe diriginta lui, iar mama acestuia era de față.
Elevul a lovit-o cu pumnii și picioarele în față și abdomen pe profesoară, chiar pe holul școlii El s-a oprit abia în momentul în care a intervenit portarul unității de învățământ. Ulterior, profesoara a fost transportată la spital, iar elevul a fost dus la secția de poliție.
Băiatul a fost reținut pentru 24 de ore și apoi eliberat.